Una panorámica xeneral de la situación del gallegu ufiértala García-Mateo et al. (1998). Equí interesa destacar los corpus siguientes, toos ellos en tenores: • Corpus De Referencia Do Galego Actual (CORGA) Esti corpus ye ún de  los proyectos entamaos en Centro Ramón Piñeiro para a Investigación en Humanidades, institución creada de parte de la Xunta de Galicia por afalar la enseñanza, la investigación y l'usu de la llingua gallega. El CORGA plantégase como un corpus de referencia de testos escritos y orales, producíos ente 1975 y 2004 (fecha prevista pa la so finalización), y mira d'abarcar diferentes rexistros del gallego actual. Anguaño embalaga unos 17,5 millones de palabres anque aspírase un total de 25 millones, anotaes cola  categoría morfosintáctica. Los detalles del proyectu, mesmo que la última versión de CORGA, emitida en xineru del 2003, puede consultase per internet.13 Corpus do galego moderno (CGM) Corpus atropáu nel Instituto da Lingua Galega. Contién al rodiu de 10 millones de palabres, vinientes de testos escritos dende'l S.XVII hasta güei. Mira d'incluyise ende testos de la lliteratura oral, histories, refranes, canciones populares, etc. L'envís principal del corpus ye lexicográficu y pal estudiu de la llingua  gallega en xeneral.  13